Høyst ærede førerpatrulje!

Fredag 15. oktober drar dere i førerpatruljen inn til Sandaa for å forberede troppsturen.

Vi vet at dere klarer å dra på tur alene og ta vare på hytta vår. Det å være speider går bl.a. ut på å utvikle seg til selvstendige og selvhjulpne mennesker, og skal man lære å utvikle seg må dette øves på. Derfor stoler troppsledelsen på at dette går helt fint, basiskunnskap i førstehjelp og matlaging bør dere ha nå, fyre kan dere og hygge dere regner vi helt sikkert med at dere får til.

Mange av de som har vært patruljeførere og assistenter før dere har hatt sine ”tradisjoner”, men dere står selvfølgelig fritt til å finne på deres egne…At dere oppfører dere på speidervis er noe vi forventer, og husk: «Staben ser alt, hører alt, vet alt og ingen lurer staben».

Dere har to hovedoppgaver som skal forberedes til denne helgen:

1. Lede og lage leirbålsunderholdning til lørdag kveld.
2. Lage og bemanne en rundløype med 5 poster og klargjøre disse til søndag formiddag. Dvs at dere må bestemme hvor postene skal være rundt hytta. Gi meg beskjed om dere trenger noe utstyr eller hjelp til å bemanne poster.

*Utover dette bør dere også snakke om patruljetur som begynner å nærme seg.*

Oppgaven deres fredag blir å fyre og varme opp hytta, flytte madrasser opp til sovesalen, og ellers kose dere som best dere kan.

Ta med dere mat til fredags kvelden og lørdag morgen( i tillegg til det som står på den opprinnelige invitasjonen for turen). Kjøp gjerne inn noe sammen , f. eks. gryterett eller lignende. Dette gjør dere avtale om dere i mellom, det er litt av det å være ung leder, da er det slutt på at vi planlegger alt for dere. Husk at det er begrenset med strøm i batteriene, så dere må slå av alle lamper og lys dere ikke bruker. Ta med hodelykter.

Dere må organisere transport selv, dere bør være på speiderhuset kl. 16.00, slik at dere er inne i god tid før det blir helt mørkt. Fint om dere kan få noen av deres foresatte til å kjøre.

Send meg en melding hvis dere har noen spørsmål, speiderhilsen og god tur!

Magnus (..og resten av lederne i troppen)

Mob: 41 62 11 34